Ignalinos rajono savivaldybė

Ignalinos rajono savivaldybė – administracinis-teritorinis vienetas rytų Lietuvoje, Utenos apskrityje, pasienyje su Baltarusija. Centras – Ignalina.

Geografija 

Ignalinos rajono plotas – 1447 km², tai sudaro 20,8 % Utenos apskrities teritorijos (antras pagal dydį), žemės ūkio paskirties žemė sudaro 52,3 %, miškai – 33,7 %, pelkės – 10,9 %, vandens telkiniai – 7,7 % viso ploto.

Rajone yra aukštų kalvų, tarp kurių aukščiausos – Nevaišių kalnas (288 m) ir Būdakalnis (285 m), taip pat yra žymi kalva Ladakalnis, nuo kurios atsiveria panorama į ežerus. Teka Dysna ir jos intakas Birvėta, eina Dysnos, Žeimenos ir Šventosios vandenskyra. Telkšo 203 ežerai (žr. Ignalinos rajono ežerai, didžiausi – Dysnai, Dringis, Dūkštas, Apvardai, Lūšiai, Baluošas), 1 tvenkinys. Didžiausias miškas – Ažvinčių giria.

Dalis rajono įeina į Aukštaitijos nacionalinį parką.

Istorija 

Rajonas sudarytas 1950 m. birželio 20 d. iš buvusios Švenčionių apskrities 44 apylinkių. 1950–1953 m. rajonas priklausė Vilniaus sričiai. 1957 m. šiek tiek pakeistos ribos. 1959 m. prijungta panaikinto Dūkšto rajono 12 apylinkių ir Dūkštas, 1962 m. – Švenčionių rajono 2 apylinkės. 1975 m. vėl šiek tiek pakeistos ribos. 1977 m. įkurta Sniečkaus miesto tipo gyvenvietė.

1995 m. įsteigta Ignalinos rajono savivaldybė. 2003 m. dalis teritorijos (šiaurinė Rimšės seniūnijos dalis) perduota Visagino savivaldybei. 2009 m. sausio 28 d. savivaldybės tarybos sprendimu Nr. T-396 įsteigtos 47 seniūnaitijos.

|-
| 1950 m.  || 685 || || 44 apylinkės || 1 miestas (Ignalina)
|-
| 1954 m.  || || || 20 apylinkių ||
|-
| 1959 m.   || 691 || 37 955 || 19 apylinkių || 1 miestas
|-
| 1962 m. || 1400 || || 26 apylinkės || 2 miestai (Dūkštas, Ignalina)
|-
| 1963 m.  || || || 19 apylinkių ||
|-
| 1967 m. || 1507 || 34 100 || ||
|-
| 1970 m.  || 1500 || 33 090 || 19 apylinkių || 2 miestai
|-
| 1972 m.  || 1504 || || 18 apylinkių || 2 miestai, 3 miesteliai (Mielagėnai, Rimšė, Tverečius), 702 kaimai, 22 kaimų dalys, 87 viensėdžiai
|-
| 1976 m.  || 1505 || 31 900 || 17 apylinkių || 2 miestai, 3 miesteliai, 705 kaimai, 21 kaimo dalis, 87 viensėdžiai
|-
| 1979 m.  || || 37 572 || 14 apylinkių || 2 miestai, 1 miesto tipo gyvenvietė: Sniečkus, 814 kaimo vietovių
|-
| 1985 m.  || 1505 || 51 750 || 13 apylinkių || 2 miestai, 1 miesto tipo gyvenvietė, 3 miesteliai, 683 kaimai, 64 viensėdžiai
|-
| 1989 m.  || 1505 || 59 757 || 10 apylinkių || 2 miestai, 1 miesto tipo gyvenvietė, 729 kaimo vietovės
|-
| 2001 m.  || 1496 || 23 018 || 11 kaimo seniūnijų || 2 miestai (Ignalina, Dūkštas), 3 miesteliai (Mielagėnai, Rimšė, Tverečius), 666 kaimai, 60 viensėdžių
|}

Gyventojai

Tautinė sudėtis

Pagal tikybą 
 Romos katalikai – 81,7 %
 stačiatikiai – 3,8 %
 sentikiai – 3,6 %
 kiti – 0,8 %
 netikintys/nenurodė – 10,1 %

Gyvenvietės 

Savivaldybės teritorijoje yra:
 2 miestai – Dūkštas ir Ignalina;
 3 miesteliai – Mielagėnai, Rimšė ir Tverečius;
 726 kaimai.

Didžiausios gyvenvietės (2021 m.):
 Ignalina – 5106
 Didžiasalis – 1010
 Vidiškės – 818
 Dūkštas – 732
 Strigailiškis – 291
 Kazitiškis – 264
 Naujasis Daugėliškis – 235
 Mielagėnai – 191
 Rimšė – 184
 Kaniūkai – 174

Administracija 

Savivaldybės atstovaujamoji valdžia – Ignalinos rajono savivaldybės taryba, vykdomoji valdžia – Ignalinos rajono savivaldybės administracija.

Seniūnijos 

Savivaldybėje yra 12 seniūnijų (skliausteliuose – seniūno būstinė):
 Ceikinių seniūnija (Ceikiniai)
 Didžiasalio seniūnija (Didžiasalis)
 Dūkšto seniūnija (Dūkštas)
 Ignalinos miesto seniūnija (Ignalina)
 Ignalinos seniūnija (Ignalina)
 Kazitiškio seniūnija (Kazitiškis)
 Linkmenų seniūnija (Linkmenys)
 Mielagėnų seniūnija (Mielagėnai)
 Naujojo Daugėliškio seniūnija (Naujasis Daugėliškis)
 Rimšės seniūnija (Rimšė)
 Tverečiaus seniūnija (Tverečius)
 Vidiškių seniūnija (Vidiškės)

Partnerystės ryšiai 

Miestai, su kuriais Ignalinos rajonas yra užmezgęs partnerystės ryšius:

  Kongsvingeris, Norvegija
  Nord Odalas, Norvegija
  Prachaticė, Čekija
  Serockas, Lenkija
  Breslauja, Baltarusija

Švietimas 
Ignalinos rajono savivaldybėje yra šios Ignalinos rajono savivaldybės tarybos įsteigtos mokyklos:

Bendrojo lavinimo:
 Ceikinių Kipro Petrausko pagrindinė mokykla
 Daugėliškio vidurinė mokykla
 Didžiasalio Ryto gimnazija
 Dūkšto vidurinė mokykla
 Ignalinos Česlovo Kudabos pagrindinė mokykla
 Ignalinos gimnazija
 Ignalinos mokykla-darželis Šaltinėlis
 Kazitiškio pagrindinė mokykla
 Linkmenų pagrindinė mokykla
 Mielagėnų pagrindinė mokykla
 Naujojo Daugėliškio mokykla-daugiafunkcis centras
 Rimšės pagrindinė mokykla
 Vidiškių gimnazija

Neformaliojo švietimo:
 Ignalinos Miko Petrausko muzikos mokykla
 Ignalinos moksleivių namai
 Ignalinos rajono pagalbos mokiniui, mokytojui ir mokyklai centras

Kitų steigėjų įsteigtos mokyklos:
 Visagino technologijos ir verslo profesinio mokymo centro skyrius

Šaltiniai

Nuorodos 

 Ignalinos savivaldybės svetainė 
 Mūsų Ignalina (savivaldybėje leidžiamas laikraštis)